# OSNOVNA ŠKOLA IVANA GORANA KOVAČIĆA

**35420 STARO PETROVO SELO, MATIJE GUPCA 29**

E-mail: [ured@os-igkovacic-staropetrovoselo.skole.hr](mailto:ured@os-igkovacic-staropetrovoselo.skole.hr) Telefon/fax:**035/387-060 ~ 035/387-066**

Šifra škole: **12-349-001**Žiro račun: **HR5723400091800012004**RKDP**: 9337** Matični broj: **03000427** OIB: **90001186038**

Staro Petrovo Selo, 18.12.2023.

**OBRAZLOŽENJEFINANCIJSKOG PLANA ZA 2024. GODINU TE PROJEKCIJA ZA**

**2025. i 2026. GODINU**

Financijski plan akt je Osnovne škole kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

**OBRAZLOŽENJE OPĆEG DIJELA**

Financijski plan za 2024. godinu planiran je u iznosu 1.270.409,00 eura (ukupni rashodi) što je u odnosu na rebalans financijskog plana za 2022. godinu koji iznosi 1.004.367,91 eura, manje za 0,35 % ili za 3.550,36eura.

Strukturu Prijedloga financijskog plana po osnovnoj klasifikaciji prihoda i rashoda čine:

prihodi poslovanja 1.270.409,00 eura,

prihodi od prodaje nefinancijske imovine 0,00 eura

rashodi poslovanja 1.266.244,00 eura

rashodi za nabavu nefinancijske imovine 5.385,00 eura

raspoloživa sredstva iz prethodnih godina 1.200,00 eura

Dakle, ukupni prihodi iznose 1.270.409,00 eura što uvećano za višak prihoda iz prethodne godine u iznosu 1.200,00 eura čini ukupan iznos financijskog plana od 1.271.609,00 eura.

Prema izvoru financiranja prihodi su planirani kako slijedi:

opći prihodi i primici 71.219,00eura

vlastiti prihodi 4.000,00eura

prihodi za posebne namjene 0,00 eura

pomoći iz drugih proračuna 1.194.790,00eura

donacije 400,00eura

prihodi od prodaje nefinancijske imovine 0,00 eura

Višak prihoda iz prethodne godine u iznosu 1.200,00 kn po izvorima financiranja planiran je kako slijedi:

vlastiti prihodi 1.200,00 eura

prihodi za posebne namjene 0,00 eura

pomoći iz drugih proračuna 0,00 eura

donacije 0,00 eura

Rashodi su planirani u iznosu 1.271.609,00 eura, a u strukturi rashoda najznačajniji su rashodi za zaposlene koji participiraju sa 84,61%. Materijalni rashodi čine 12,76%, naknade građanima i kućanstvima 2,20%, rashodi za nabavu nefinancijske imovine 0,42% te financijski rashodi 0,009%.:

rashodi za zaposlene 1.075.90,00 eura

materijalni rashodi 162.218,00 eura

financijski rashodi 105,00 eura

naknade građanima i kućanstvima 28.000,00 eura

rashodi za nabavu nefinancijske imovine 5.385,00 kn

**1.Sažetak djelokruga rada proračunskog korisnika**

Osnovna škola Ivana Gorana Kovačića Staro Petrovo Selo obavlja javnu djelatnost sukladno Zakonu o odgoju i obrazovanju u osnovnoj i srednjoj školi. Uz matičnu školu imamo i 4 područna odjela: Godinjak, Tisovac, Crnogovci i Štivica. U matičnoj školi uz zgradu škole imamo i sportsku dvoranu. Nastava je organizirana u jutarnjoj i popodnevnoj smjeni, u petodnevnom radnom tjednu sa slobodnim subotama. Nastava ( redovna, izborna, dopunska, dodatna i izvannastavne aktivnosti ) se izvodi prema nastavnim planovima i programima koje je donijelo Ministarstvo znanosti i obrazovanja kao i Godišnjem planu i programu rada škole i Školskom kurikulumu.

Školu pohađa 219 učenika u 20 razrednih odjela. U matičnoj školi su 4 odjela razredne i 8 odjela predmetne nastave. Područna škola u Godinjaku ima 1 čisti i 2 kombinirana razredna odjela, Donji Crnogovci i Tisovac imaju po 2 kombinirana odjela, dok područna škola u Štivici ima po jedan kombinirani odjel od 3 razreda.

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem učitelja (seminari, stručni skupovi, stručna vijeća, te on-line stručno usavršavanje) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u izvannastavne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire.
* organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti

**2.Obrazloženje programa rada školske ustanove**

Naziv programa: 6000 Odgoj i obrazovanje

Opći i posebni ciljevi: Izvedba obveznog školovanja u osnovnoj školi i poboljšanje kvalitete

Način i sredstva za realizaciju programa:

|  |  |  |  |  |
| --- | --- | --- | --- | --- |
| **Brojčana oznaka aktivnosti** | **Naziv aktivnosti** | **2024.** | **2025.** | **2026.** |
| **Aktivnost A600002 Osnovno školstvo, decentralizirana sredstva** | **Materijalni rashodi** | **70.949,00** | **70.949,00** | **70.949,00** |

Financiranje naknada troškova zaposlenima, rashoda materijala i energije, rashodi za usluge, financijski rashodi i ostali nespomenuti rashodi poslovanja.

Naziv programa: 6000 Odgoj i obrazovanje, dodatne potrebe u osnovnom školstvu

Opći i posebni ciljevi: Stvaranje novih i poboljšanje postojećih dodatnih programa u osnovnom školstvu

Način i sredstva za realizaciju programa:

|  |  |  |  |  |
| --- | --- | --- | --- | --- |
| **Brojčana oznaka aktivnosti** | **Naziv aktivnosti** | **2024.** | **2025.** | **2026.** |
| **Aktivnost A600006 Financiranje iznad minimalnog standarda** | **Materijalni rashodi i nabava nefinancijske imovine** | **37.550,00** | **37.550,00** | **37.550,00** |
|  | **Izvor 3.1. VLASTITI PRIHODI- PK** | **5.200,00** | **5.200,00** | **5.200,00** |
|  | **Izvor 4.2. PRIHODI ZA POSEBNE NAMJENE - PK** | **0,00** | **0,00** | **0,00** |
|  | **Izvor 5.3. POMOĆI - PK** | **31.950,00** | **31.950,00** | **31.950,00** |
|  | **Izvor 6.2. DONACIJE - PK** | **400,00** | **400,00** | **400,00** |
| **Aktivnost A600031 Prehrana za učenike osnovnih škola** | **Materijalni rashodi** | **51.800,00** | **51.800,00** | **51.800,00** |
| **Aktivnost A600018 S osmjehom u školu 6** | **Materijalni rashodi** | **6.710,00** | **6.710,00** | **6.710,00** |
| **Aktivnost A600014 Projekt "Školska shema"** | **Materijalni rashodi** | **0,00** | **0,00** | **0,00** |
| **Aktivnost A600027 Projekt "Medni dan"** | **Materijalni rashodi** | **270,00** | **270,00** | **270,00** |

Vlastiti prihodi: financiranje materijala i usluga za tekuće i investicijsko održavanje, osiguranje od odgovornosti, prekovremeni rad vikendom i blagdanom za dežurstva u sportskoj dvorani, nabava nefinancijske imovine.

Prihodi za posebne namjene: nije planirano budući da nema školske prehrane koja se naplaćuje.

Pomoći: Financiranje naknade mentorstva, ulaganja u poboljšanje nastave(materijal, sitni inventar, knjige), nabava udžbenika.

Donacije: Financiranje naknade zaposlenima za realizaciju izvannastavnih aktivnosti i materijalni rashodi za posebne aktivnosti učenika.

Financiranje materijala i sirovina za provedbu osiguranja prehrane za učenike osnovnih škola.

Financiranje plaća i naknada zaposlenim prema projektu Pomoćnici u nastavi.

Financiranje nabave meda za provedbu projekta Školski medni dan.

Naziv programa: A6000 Odgoj i obrazovanje, plaće zaposlenih

Opći i posebni ciljevi: Osigurati kvalitetno osoblje škole i poticati ih na profesionalni razvoj

Način i sredstva za realizaciju programa:

|  |  |  |  |  |
| --- | --- | --- | --- | --- |
| **Brojčana oznaka aktivnosti** | **Naziv aktivnosti** | **2024.** | **2025.** | **2026.** |
| **Aktivnost A600006 Osnovno školstvo, plaće MZO** | **Materijalni rashodi** | **1.104.330,00** | **1.104.330,00** | **1.104.330,00** |

Financiranje plaća za zaposlene, zajedno s rashodima za doprinose na plaće, ostalih rashoda za zaposlene, naknada troškova zaposlenima za prijevoz na posao i s posla, naknade, nagrade i otpremnine

**3.Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 90/11., 5/12. i 16./12, 86/12, 126/12, 94/13, 152/14, 7/17 , 68/18,9./19 i 64/20)
* Zakon o ustanovama, (NN br. 76/93., 29/97., 47/99., 35/08., i 127/19)
* Zakon o proračunu, (NN br. 144/21), Pravilnik o proračunskim klasifikacijama (NN br. 26/10, 120/13.,1/20), Pravilnik o proračunskom računovodstvu i računskom planu (NN br. 124/14, 115/15, 87/16, 126/19, 108/20),
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda u 2023. Godini
* Upute za izradu proračuna upravnih tijela i proračunskih korisnika proračuna Brodsko-posavske županije za razdoblje 2024.-2026.
* Godišnji plan i program rada škole i Školski kurikulum Osnovne škole Ivana Gorana Kovačića Staro Petrovo Selo za šk. godinu 2023./24.

**4. Usklađenost ciljeva, strategije programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu, koje je donijelo Ministarstvo znanosti i obrazovanja. Strateške planove donosi Ministarstvo znanosti obrazovanja i sporta i županija kao osnivač škole. Vertikalna usklađivanja ciljeva i programa MZO-a i županije s ciljevima i programima škole - školske ustanove još nisu provedena.

**5. Ishodište i pokazatelji na kojima se zasnivaju izračuni i ocjene potrebnih sredstava za**

**provođenje programa**

**Izvori sredstava za financiranje rada Osnovne škole Ivana Gorana Kovačića su:**

* Pomoći državnog proračuna za financiranje rada zaposlenih radnika u iznosu od 1.104.330,00 eura.
* Opći prihodi i primici, nadležni proračun za materijalne troškove poslovanja te provedbu projekata „Školski medni dan“ u iznosu od 71.219,00eura.
* Prihodi nadležnog proračuna temeljem prijenosa EU sredstava za plaće pomoćnika u nastavi u iznosu od 6.710,00 kn.
* Vlastiti prihodi od iznajmljivanja prostora, za provedbu dodatnih aktivnosti škole prema Planu i programu rada (70% od vrijednosti uplate) te obnovu nefinancijske imovine u iznosu od 4.000,00 eura uz predviđeni prijenos viška prihoda od 1.200,00euro.
* Donacije – za provedbu ekskurzije učiteljima koji su obvezna pratnja učenicima te troškove za natjecanja učenika u iznosu od 400,00eura.
* Pomoći – namjenska sredstva za rad Školskog športskog kluba, održavanje i poboljšanje učeničkog standarda (nabava lektire i udžbenika) te osiguranje prehrane učenicima u iznosu od83.750,00

U školskoj godini 2023./2024. planirano je imati 20 razrednih odjela, od toga 12 u matičnoj i 8 u područnim školama, ukupno je 219 učenika.

Projekcije kretanja broja djece i broja odgojnih skupina, te broja zaposlenih:

|  |  |  |  |
| --- | --- | --- | --- |
| PROJEKCIJE | 2024. | 2025. | 2026. |
| BROJ DJECE U REDOVNOM PROGRAMU/BROJ RAZREDA | 219/20 | 215/20 | 210/19 |
| BROJ ZAPOSLENIH | 51 | 51 | 51 |

**5.1.Okviri za izradu planova su**

* Godišnji izvedbeni odgojno – obrazovni plan i program rada za školsku godinu 2023./2024. (skraćeno:GPP)
* Školski kurikulum Osnovne škole Ivana Gorana Kovačića St.Pet.Selo, nastavne i izvannastavne aktivnosti za školsku godinu 2023./2024.

Vezano uz navedeno vrijede napomene:

* Uputama za izradu proračuna utvrđeni su indeksi rashoda kao u prethodnoj godini koji se financiraju prema minimalnim standardima čime su usklađene i projekcije prihoda dane prethodne godine. Pridržavanje nekih indeksa rasta/smanjenja tijekom godine može odstupati od realnih potreba zbog izmjena u planiranju koje su nastale nakon izrade ovakvog plana, na primjer to su pregovori o visini osnovice za izračun plaće te nagla promjenjivost cijena roba i usluga te izmjene ugovora s financijskim reperkusijama.
* škole izrađuju programske planove za školsku, a ne fiskalnu godinu, čime se otežava planiranje i pravilna realizacija financijskih planova. Na primjer, izlet svih učenika škole je u GPP-u svake godine, no može se realizirati, ovisno o vremenskim i ostalim prilikama, početkom školske godine, tj. u jesen tekuće godine, ili u drugom polugodištu, što znači u proljeće iste školske godine, ali druge proračunske godine. Navedeno su glavni razlozi odstupanja planiranja i realizacije financijskog plana (posebno u grupama troškova službenog puta, dnevnice svim nastavnicima.., trošku usluge prijevoza za učenika i dr.), a često su i uzrok preraspodjele novca krajem godine.
* također, pri izradi planova za narednu godinu još ne znamo obim domaćinstava natjecanja ili stručnih skupova, te ni ne planiramo troškove vezane uz tu aktivnost.
* Ove napomene su od posebnog značaja pri davanju **Izjave o fiskalnoj odgovornosti, odgovori u Upitniku** vezani uz pitanja o **„**zakonskom i namjenskom korištenje sredstava te funkcioniranju sustava financijskog upravljanja u **okviru financijskim planom utvrđenih sredstava“**.

**Prihodi iz državnoga proračuna** nisu planirani isključivo u skladu s propisanim indeksom rasta za tu vrstu rashoda , jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža) te mogućeg povećanja osnovice za obračun plaća te moguće izmjene koeficijenata radnog mjesta.   
Ostali troškovi za zaposlene: Izdaci za regres, „božićnica“, planirani su na osnovi sadašnjeg stanja. Statistički, svake godine imamo i izdatke za pomoći za bolovanje duže od 90 dana, te se svake godine ostvaruju i prava na jubilarne nagrade, a njihov broj ovisi o broju zaposlenih koji navrše broj godina rada potrebnih za ugovorenu isplatu, što varira.

**Prihodi od Županije planirani su prema kriterijima:**

Prihode za financiranje rashoda, koji se financiraju minimalnim standardima, planirali smo primjenom Odluka o kriterijima i mjerilima za utvrđivanje bilančnih prava za financiranje minimalnog financijskog standarda u 2023. godini

* Od dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine tj. troškove energije, osiguranja i pedagoške dokumentacije.
* U rashodima iz kategorije općih troškova prvo smo planirali „obvezne„ rashode za komunalne usluge (voda, odvoz smeća., deratizacija..), rashode za telefon, platni promet te obvezni pedagošku dokumentaciju i materijal. Nakon toga planiramo ostale troškove prema prioritetima funkcioniranja škole. Značajno povećanje plana bilježimo na rashodima komunalnih usluga zbog komunalne naknade prema općini koje do sada nije bilo te radi podizanja cijene naknade uređenja voda.

**Namjenski prihodi od sufinanciranja** obuhvaćaju prihode za školsku prehranu, sufinanciranje izleta, posjeta kazalištu, ako prijevoz organizira škola.

**6.Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini.**

U školskoj godini 2022./23. nastavu je pohađalo ukupno 227 učenika ( od toga 42 učenika u područnim školama. Matična škola u Starom Petrovom Selu imala je 74 učenika razredne nastave i 111 učenika u predmetnoj nastavi.

U odnosu na prethodnu školsku godinu, u ovoj smo imali 8 učenika manje. Na kraju školske godine uspjeh učenika je bio sljedeći: Od 116 učenika u razrednoj nastavi 44 ih je prošlo s odličnim uspjehom, 36 sa vrlo dobrim, 23 sa dobrim , 3 su učenika prešla u viši razred sa negativnom ocjenom, 6 sa dovoljnim uspjehom a 4 učenika je upućeno na ponavljanje razreda.. U predmetnoj nastavi školsku je godinu 29 učenika završilo sa odličnim uspjehom, 43 sa vrlo dobrim, 32 učenika je završilo razred sa dobrim uspjehom, 3 sa dovoljnim a 3 su učenika upućena na ponavljanje razreda.

Učenici su bili uključeni u razna natjecanja i smotre.

Na županijsku razinu natjecanja plasirali smo se u ovim područjima: tehnička kultura, informatika, engleski jezik, čitanjem do zvijezda, fizika ,

Uspješno smo proveli matematičko – informatičko natjecanje Dabar u kojem je sudjelovalo 52 učenika

Od nacionalnih projekata provode se Vježbaonica , Univerzalna sportska škola i Školski sportski praznici.

Sudjelovanje učenika na natjecanjima državne razine:

Prometna učilica – 6 nagrađenih učenika, 7. škola u Hrvatskoj

Sigurno u prometu, 1 učenica sudjelovala na državnoj razini,

Vallis Aurea Cantat - natjecanje pjevačkih zborova, srebrna plaketa

Državno natjecanje u badmintonu

Sudjelovanje u međunarodnom projektu Inovativnim umom do pametnih ICT škola

Sudjelovanje u e-Twinning projektu Naša priča o gradu

Sudjelovanje u međuškolskom projektu: U ozračju bajke

Voditelj računovodstva: Ravnateljica :

Luka Cindrić Zrinka Dejanović